Fire Fighter
Websted:	www.dataware.com

Spillet vækker klare minder om lugt af friture i næseborene, fra dengang far som lille knægt stod nede på grillen og hamrede løs på spillemaskinens taster. Det er enkelt, men kan du klare det til tiden?

Når spillet er installeret, åbner det selv. Du får da et vindue i stærke røde og gule farver. Brug en tilfældig tast, og klik derefter på NEW GAME. Vælg derefter en sværhedsgrad. Vælg EASY til at begynde med.

NB!: For eftertiden åbner du spillet via genvejen på skrivebordet eller via Start-menuen under Programmer. Vælg Fire Fighter- Shareware og igen Fire Fighter- Shareware. Samme sted kan du vælge Ordering Information og læse, hvordan du køber spillet.

På skærmen ser du en skov fyldt med træer, hvoraf enkelte står i flammer. Flammerne spreder sig lynhurtigt fra træ til træ. I bunden af skærmen er der tre ikoner med hver sin brandmand. En har en vandslange, en anden en skovl, og den sidste til højre har en økse. Vælg dem ved at klikke på dem. Brug redskaberne med et tryk på mellemrums-tasten.

Du skal bane dig vej igennem skoven med økse og slukke ilden med vandslangen. Skovlen bliver brugt til at lave jordbunker de steder, du har fældet et træ. Ilden kan ikke sprede sig over jordbunkerne eller over de steder, hvor du har slukket et brændt træ.

Til højre i bunden ser du to felter. Et stopur, der går mod nul, og hvor stor en del af husene, der står endnu. På ESC sætter du spillet på pause. PÅ QUIT lukker du spillet.